Alice Iacobescu prezenta știri la Digi24 încă de la lansarea postului, în 2012

Unul dintre cei mai vechi oameni din echipa Digi24 părăsește postul de știri. După șapte ani la Digi24, Alice Iacobescu, unul dintre cei mai acizi jurnaliști ai postului, a demisionat de la televiziunea grupului RCS.

Contactată de Paginademedia.ro, Alice Iacobescu a confirmat demisia și că e în perioada de preaviz.

Publicitate

„Consider că este momentul să fac o schimbare și, în mod cert, o să fie o schimbare de substanță. Îmi doresc foarte mult să fac jurnalism, jurnalism de calitate, și sunt convinsă că voi reuși să fac asta și de aici încolo. Voi vedea sub ce formă.”

Direcția?

„În acest moment, nu știu unde mă duc, dar știu ce am de oferit.”

Alice Iacobescu a lucrat la Digi24 încă de la lansarea postului TV, în martie 2012.

Carte de vizită

Lucrează în media de peste 20 de ani. Și-a început cariera în televiziune la Tele 7 abc, a lucrat apoi la BBC World Services (96-99). În Intact a lucrat mai bine de 11 ani, dintre care patru ani la Antena3, de când s-a lansat postul (iunie 2005).

În anul 2012 a renunțat la Antena 3, unde realiza Săptămâna de știri, pentru noul proiect Digi24. S-a alăturat Digi24 cu o lună înainte de lansare, pe 1 martie 2012.

Citește și:

Alice Iacobescu lasă Antena3 pentru Digi24



Iulia Bunea

iulia.buneapaginademedia.ro